**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2018 m. rugsėjo 10 d. Nr. 34-1454

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2018 m. vasario 20 d. sprendimą Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „20692,2“ įrašyti skaičių „21947,7“ ir juo patvirtintas 2018 metų Lazdijų rajono savivaldybės biudžeto pajamas išdėstyti nauja redakcija (pridedama);
2. Pakeisti 1.2 papunktį, vietoje skaičių „22599,1“, „7256,3“ ir „3374,1“ įrašyti skaičius „23854,6“, „7269,4“ ir „4264,7“ ir juo patvirtintus Lazdijų rajono savivaldybės 2018 metų biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
3. pakeisti 1.3 papunkčiu patvirtintą Lazdijų rajono savivaldybės 2018 metų aplinkos apsaugos rėmimo specialiąją programą ir išdėstyti ją nauja redakcija (pridedama);
4. pakeisti 1.4 papunkčiu patvirtintas Lazdijų rajono savivaldybės 2018 metų biudžetinių įstaigų pajamas ir išdėstyti jas nauja redakcija (pridedama);
5. Pakeisti 1.5 papunkčiu patvirtintą 2017 metų Lazdijų rajono savivaldybės biudžeto nepanaudotos pajamų dalies paskirstymą pagal biudžetines įstaigas, jų veiklos programas ir finansavimo šaltinius ir išdėstyti jį nauja redakcija (pridedama).

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018 m. rugsėjo 7 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi bei atsižvelgiant į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 1255,6 tūkst. eurų.

***PAJAMOS***. 1029,0 tūkst. eurų yra didinamos skolintos lėšos, nes birželio mėn. buvo pasirašyta paskolos sutartis su mažiausią banko maržą pasiūliusiu SEB banku.

Pagal Lietuvos Respublikos 2018 m. valstybės biudžeto ir savivaldybių biudžetų finansinių rodiklių patvirtinimo įstatymo 4 straipsnio 3 punktą savivaldybių tarybos, atsižvelgdamos į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas, turi atitinkamai patikslinti savo patvirtintus biudžetus. Lazdijų rajono savivaldybės priešgaisrinei tarnybai pateikus informaciją apie tokių lėšų gavimą vykdomam projektui finsansuoti, 118,9 tūkst. eurų yra didinamos savivaldybės biudžeto pajamos Europos Sąjungos finansinės paramos lėšų eilutėje.

Lietvos Respublikos aplinkos ministerijai ir jos pavaldume esančioms įstaigoms patvirtinus dotacijų teikimą iš jų valdomų Aplinkos apsaugos rėmimo ir Atliekų tvarkymo programų, 82,0 tūkst. eurų yra didinamos savivaldybės biudžeto pajamos kitų tikslinių dotacijų eilutėje.

Taip pat 20,7 tūkst. eurų yra didinama tikslinė dotacija, skirta išlaidoms, susijusioms su pedagoginių darbuotojų skaičiaus optimizavimu.

5,0 tūkst. eurų didinamos biudžetinių įstaigų pajamos, nes Lazdijų rajono savivaldybės socialinės globos centras „Židinys“ iki metų pabaigos prognozuoja surinkti daugiau pajamų nei planavo metų pradžioje.

***IŠLAIDOS***. Asignavimai iš skolintų lėšų yra paskirstomi paimtai paskolai refinansuoti (332,4 tūkst. eurų) ir projektams bendrafinansuoti (696,6 tūkst. eurų).

Pagal Lazdijų rajono savivaldybės priešgaisrinės tarnybos pateiktą informaciją finansavimo šaltinyje „Europos Sąjungos finansinės paramos lėšos, bendrojo finansavimo lėšos“ tikslinami šios biudžetinės įstaigos asignavimai, iš viso 118,9 tūkst. eurų.

82,0 tūkst. eurų kitų tikslinių dotacijų lėšų yra paskiriami Lazdijų rajono savivaldybės administracijos Investicijų programos priemonei „Įgyvendinti ir rengti naujus projektus“ vykdyti.

Išlaidos, susijusios su pedagoginių darbuotojų skaičiaus optimizavimu, paskiriamos Lazdijų M. Gustaičio gimnazijai (5,9 tūkst. eurų), Lazdijų r. Veisiejų S. Gedos gimnazijai (8,5 tūkst. eurų) ir dalis lieka nepaskirstytų Lazdijų rajono savivaldybės administracijos asignavimuose (6,3 tūkst. eurų).

Finansavimo šaltinyje „Biudžetinių įstaigų pajamų ir Aplinkos apsaugos rėmimo specialiosios programos lėšos“ tikslinami Lazdijų rajono savivaldybės socialinės globos centro „Židinys“ asignavimai (5,0 tūkst. eurų).

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti:

1. Lazdijų rajono savivaldybės administracijos asignavimai *mažinami* Savivaldybės veiklos funkcijų įgyvendinimo programos priemonėje „Savivaldybės administracijos darbo organizavimas“ (5,3 tūkst. eurų), Investicijų programos priemonėje „Įgyvendinti ir rengti naujus projektus“ (30,6 tūkst. eurų), Nevyriausybinių organizacijų rėmimo programos priemonėje „Nevyriausybinių organizacijų projektų rėmimas konkurso būdu“ (11,2 tūkst. eur), *didinami* Visuomenės ir asmens sveikatos priežiūros programos priemonėje „VšĮ „Lazdijų savivaldybės pirminės sveikatos priežiūros centras“ dalinis finansavimas“ (5,3 tūkst. eurų skiriami apskaitos sistemai įsigyti ir mokymų išlaidoms iš dalies padengti), Nevyriausybinių organizacijų rėmimo programos priemonėje „Remti religinių bendruomenių veiklą, padėti tvarkyti ir išlaikyti jų turimą materialinę bazę“ (8,5 tūkst. eurų) ir „Skirti lėšas nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ (14,5 tūkst. eurų);
2. Lazdijų miesto seniūnijos asignavimai didinami Vietinio ūkio ir infrastruktūros priežiūros ir plėtros programos priemonėje „Viešųjų erdvių ir kapinių priežiūra“ – 2,2 tūkst. eurų skiriami riedutininkų ir vaikų žaidimo aikštelių remonto išlaidoms iš dalies padengti;
3. Lazdijų r. Stebulių mokyklai skiriami asignavimai mokyklinio autobuso išlaikymo vairuotojo darbo užmokesčio išlaidoms, iš viso 5,6 tūkst. eurų;
4. Lazdijų r. Seirijų Antano Žmuidzinavičiaus gimnazijos asignavimai mažinami 1,0 tūkst. eurų, nes Lazdijų r. Stebulių mokyklai perdavus mokyklinį autobusą, jo remonto išlaidos taip pat yra perskirstomos;
5. Lazdijų rajono savivaldybės priešgaisrinei tarnybai siūloma skirti 12,0 tūkst eurų projekto „Jungtiniai veiksmai priešgaisrinės apsaugos ir gelbėjimo paslaugų kokybei gerinti“ apyvartinėms lėšoms, kurios bus grąžintos į savivaldybės biudžetą, kuomet jas kompensuos centrinės valdžios institucijos.

Šiuo sprendimo projektu yra siūloma patikslinti Lazdijų rajono savivaldybės 2018 metų aplinkos apsaugos rėmimo specialiosios programą. 0,4 tūkst. eurų sumažinti lėšas priemonei „Savivaldybės želdynų ir želdinių apsaugai ir tvarkymui“, 0,1 tūkst. eurų – priemonei „Medžių (krūmų) sodinukų įsigijimui ir veisimui rajono savivaldybės teritorijoje“ ir 0,4 tūkst. eurų – priemonei „Kitos išlaidos“ ir 0,9 tūkst. eurų padidinti asignavimus priemonei „Projektui "Kraujasiurbių upinių mašalų populiacijos pokyčių stebėjimams ir populiacijos reguliavimas" finansuoti“.

Pagal nevyriausybinių organizacijų ir religinių bendruomenių pateiktus prašymus siūloma paskirstyti lėšas priemonėms „Remti religinių bendruomenių veiklą, padėti tvarkyti ir išlaikyti jų turimą materialinę bazę“ (Kučiūnų Šv. Kazimiero parapijai, Lazdijų sentikių religinei bendruomenei, Šventežerio Švč. M. Marijos Gimimo parapijai – 10,5 tūkst. eurų) bei „Skirti lėšų nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ (Gegutės kaimo bendruomenei, N. Kirsnos kaimo bendruomenės komitetui, Vytautų kaimo bendruomenei, Barčių kaimo bendruomenei, Veisiejų seniūnijos bendruomenės komitetui, Metelių kaimo bendruomenei „Tarp Dusios ir Metelio“, Varnėnų kaimo bendruomenei – 15,3 tūkst. eurų).

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė